**การพัฒนาแนวทางการบริหารความเสี่ยงด้านความปลอดภัยแบบมีส่วนร่วมของสถานศึกษาสังกัดองค์กรปกครองส่วนท้องถิ่นในเขตพื้นที่อำเภอหนองสองห้อง จังหวัดขอนแก่น**

**Developing a Participatory Approach to Security Risk Management of Educational Institutions Under Local Aministrative OIrganizations in The Area Nong Song Hong District Khon Kaen Province**

วรวุธ สุดน้อย¹ , รศ.ดร.ศิริ ถีอาสนา²

Worawut Sudnoy¹ , Assoc. Prof. Dr. Siri Theeasana²

¹ สาขาการบริหารการศึกษา วิทยาลัยบัณฑิตศึกษาด้านการจัดการ มหาวิทยาลัยศรีปทุม

² สาขาการบริหารการศึกษา วิทยาลัยบัณฑิตศึกษาด้านการจัดการ มหาวิทยาลัยศรีปทุม

1 Education Administration Graduate School of Management Sripatum University

2 Education Administration Graduate School of Management Sripatum University

\*Corresponding author: Email: worawutsudnoy@Gmail.com,SRTHSN @ Gmail.com เบอร์โทรศัพท์. 063-8578648

**เฉพาะเจ้าหน้ารับผิดชอบวารสาร**

วันที่รับบทความ................................, วันที่แก้ไขบทความ..............................., วันที่ตอบรับบทความ................................, วันที่เผยแพร่..................................

**บทคัดย่อ**

งานวิจัยในครั้งนี้มีวัตถุประสงค์เพื่อศึกษาปัญหาการบริหารความเสี่ยงด้านความปลอดภัย และการพัฒนาแนวทางการบริหารความเสี่ยงด้านความปลอดภัยแบบมีส่วนร่วมของสถานศึกษาสังกัดองค์กรปกครองส่วนท้องถิ่นในเขตพื้นอำเภอหนองสองห้อง จังหวัดขอนแก่น โดยทำการศึกษากับกลุ่มประชากร ประกอบด้วย ผู้บริหารองค์กรปกครองส่วนท้องถิ่น ผู้บริหารสถานศึกษาหัวหน้าสถานศึกษาสังกัดองค์กรปกครองส่วนท้องถิ่น ครูและบุคลากรทางการศึกษา คณะกรรมการสถานศึกษา และตัวแทนผู้ปกครองนักเรียน จำนวน 125 คน และศึกษากับผู้ทรงคุณวุฒิจำนวน จำนวน 9 คน เครื่องมือที่ใช้ในการวิจัย ได้แก่ แบบสอบถาม และแบบสัมภาษณ์ วิเคราะห์ข้อมูลทางสถิติโดยหาค่าเฉลี่ย ค่าเบี่ยงเบนมาตรฐาน และทำการวิเคราะห์เนื้อหาข้อมูลที่ได้จากการสัมภาษณ์

ผลการศึกษาพบว่าปัญหาการบริหารความเสี่ยงด้านความปลอดภัยแบบมีส่วนร่วมของสถานศึกษาโดยรวมมีปัญหาอยู่ในระดับ มากที่สุด (µ = 4.99 , σ = 0.14) ส่วนการพัฒนาแนวทางการบริหารความเสี่ยงด้านความปลอดภัยแบบมีส่วนร่วมของสถานศึกษา ผู้ทรงคุณวุฒิได้เสนอแนะแนวทางพอสรุปได้ว่า สถานศึกษาควรจัดให้มีการระดมความคิด วางแผนแนวทางและขั้นตอนการปฏิบัติ มอบหมายผู้รับผิดชอบในการบริหารความปลอดภัย จัดฝึกอบรม ซ้อมอพยพกรณีเกิดภัยพิบัติทางธรรมชาติ ควรทำความร่วมมือกับหน่วยงานภายนอกวางแผนการปฏิบัติงานเรื่องของมาตรการดูแลความปลอดภัย ติดตั้งกล้อง CCTV ในจุดเสี่ยง ควรจัดให้มีห้องพยาบาลและบุคลากรที่มีทักษะการปฐมพยาบาลและขอบุคลากรมาให้ความรู้และฝึกทักษะให้บุคลากรของสถานศึกษาในการปฐมพยาบาลเบื้องต้น ควรส่งเสริมให้พ่อแม่ ครู บุคลากรด้านสาธารณสุขและการจัดการความปลอดภัยจากหน่วยงานภายนอก เข้ามามีส่วนร่วมและมีบทบาทในการสร้างองค์ความรู้ที่เป็นวิทยาศาสตร์ด้านทักษะความปลอดภัยขั้นพื้นฐานของเด็ก บูรณาการลงในกิจกรรมการสอน

**คำสำคัญ :** การบริหารความเสี่ยงด้านความปลอดภัย การบริหารแบบมีส่วนร่วม

องค์กรปกครองท้องถิ่น

**Abstract**

The objective of this research were to study the problem of security risk management and development of participatory safety risk management guidelines for educational institutions under local administrative organizations in Nong Song Hong District, Khon Kaen The study was conducted with a population group for 125 people, consist of administrators of local government organizations, school administrators, head of the school under the local government organization, teachers and educational personnel Board of Education and student parent representatives, and study with 9 qualified persons.The research tools were questionnaires and interview forms. The statistical data was analyzed by finding the mean and standard deviation, and analyze the content of the information obtained from the interview.

The results showed that the problem of risk management with participatory safety in educational institutions was at the highest level (µ = 4.99, SD = 0.14). In the developing guidelines for participatory safety risk management in educational institutions, the experts have suggested that Educational institutions should organize a brainstorming session. Plan and prepare guidelines and procedures. Assign the responsible person for safety management, organize training and evacuation drills in case of natural disasters. The education institution should cooperate with external agencies to plan the operation of safety measure and install CCTV cameras in risk areas. There should be a hospital room and personnel with first aid skills and personnel should be asked to provide knowledge and skills training for educational institutions personnel in first aid. The educational institutions should use a model of participation in administration, and encouraging parents, teachers, public health personnel and safety management from outside agencies to Participate in building knowledge of basic child safety skills, integrated into teaching activities to provide children with basic safety skills.

**Keywords:** Security Risk Management, Participatory Management, Educational Institutions,

Local Government Organizations

**1. บทนำ**

**การสร้างเสริมความปลอดภัยและป้องกันการบาดเจ็บในเด็กนั้นจะต้องดำเนินการเพื่อนำไปสู่พฤติกรรมที่เสริมสร้างความปลอดภัยและป้องกันการบาดเจ็บในเด็กนั้นจะต้องดำเนินการทั้งในระดับบุคคล ครอบครัว ชุมชนและสังคม เพื่อนำไปสู่ การสร้างสภาพแวดล้อมที่ปลอดภัยสำหรับเด็ก ทั้งในเชิงกายภาพ-เทคโนโลยี และเชิงสังคม-การเมือง-การจัดการ (อดิศักดิ์ ผลิตผลการพิมพ์,2560) องค์กรปกครองส่วนท้องถิ่นเป็นอีกหนึ่งหน่วยงานภาครัฐที่มีหน้าที่จัดการศึกษาและสถานศึกษาอยู่ในการดูแลซึ่งส่วนใหญ่แล้วเป็นสถานศึกษาสำหรับเด็กปฐมวัย มาตรฐานสถานพัฒนาเด็กปฐมวัยแห่งชาติได้กำหนดแนวทางการจัดสภาพแวดล้อมภายในสถานศึกษาโดยสภาพแวดล้อมโดยรอบ ต้องสะอาด ปลอดภัย และ มีการรักษาสุขภาวะเหมาะสมในการจัดกิจกรรมการเรียนการสอน มีความสุขในการเรียนรู้และการมีชีวิตที่ปลอดภัย ทั้งภายในและภายนอกสถานศึกษา(มาตรฐานสถานศึกษาปฐมวัยแห่งชาติ,2562) ปัจจัยที่ส่งผลโดยตรงต่อคุณภาพการเรียนรู้ของผู้เรียน พัฒนาการทางการเรียนจะดีหรือไม่นั้นขึ้นอยู่กับการเรียนรู้ที่ปลอดภัยและมีความสุข (ศูนย์วิจัยเพื่อสร้างเสริมความปลอดภัยและป้องกันการบาดเจ็บในเด็ก,คณะแพทยศาสตร์ โรงพยาบาลรามาธิบดี พร้อมด้วยสำนักงานคณะกรรมการการศึกษาขั้นพื้นฐาน (สพฐ.) และภาคีเครือข่ายเด็กปลอดภัยทั้งจากภาครัฐและเอกชน ได้จัดทำรูปแบบแนวทาง มาตรฐาน “โรงเรียนปลอดภัย”เมื่อ มีนาคม 2564)**

**ปัจจัยที่ส่งผลในการบริหารความเสี่ยงด้านความปลอดภัยแบบมีส่วนร่วมของสถานศึกษา แบ่งออกเป็น 4 ด้าน ได้แก่ 1.สภาพแวดล้อมทางกายภาพ ความสะอาด ปลอดภัย ความ เหมาะสมในการจัดกิจกรรมการเรียนการสอน 2.สภาพแวดล้อมทางสังคม ความร่วมมือของสถานศึกษา ผู้ปกครอง ชุมชน การสร้างมาตรฐานด้านการดูและความปลอดภัย มีการตรวจสอบการเข้าออกของบุคคลภายนอก เพื่อดูแลความปลอดภัยทั้งในชีวิตและทรัพย์สิน 3.การให้บริการด้านความปลอดภัย การจัดครูเวรหรือบุคลากรเพื่อดูแลในส่วนของการปฐมพยาบาลเบื้องต้นก่อนนำส่ง สถานพยาบาลกรณีมีเหตุไม่คาดฝันเกิดขึ้น 4.ด้านสุขภาพอนามัยและสวัสดิศึกษา การส่งเสริมให้พ่อแม่ ครู ผู้ดูแลเด็กและบุคลากรทางสุขภาพอนามัยเข้ามามีส่วนร่วมในด้านการบูรณาการทักษะความปลอดภัย เข้าไปในกิจกรรมการเรียนการสอน และการใช้ชีวิตประจำวัน เพื่อพัฒนาผู้เรียนให้เป็นคนที่ ดี สุข และเก่ง มีสุขภาพกายและสุขภาพจิตที่ดี มีชีวิตที่ปลอดภัย และมีความสุขภายในสถานศึกษา การกำหนดแนวทางการพัฒนาแผนการจัดการความปลอดภัย มีรูปแบบ ขั้นตอนการดำเนินการด้านความปลอดภัย เป็นรูปธรรมเกิดกลไกการสื่อความรู้ที่ดี ทำให้ประชาชนได้รับรู้ข้อมูลอย่างกว้างขวาง เกิดการเชื่อมโยงระบบข้อมูล ระบบการเตือนภัยและการปฏิบัติตัวที่ถูกต้องเมื่อเกิดภัยพิบัติทางธรรมชาติ สร้างการเชื่อมโยงระบบข้อมูลที่ ระบบเตือนภัย ทั้งในระดับชาติและท้องถิ่น เพื่อการพัฒนาและนำไปสู่การปฏิบัติตามแผนการจัดการความปลอดภัย อย่างจริงจัง และกำหนดเป็นมาตรการป้องกันการบาดเจ็บในเด็กนักเรียนในสถานศึกษา เกิดความตระหนักและให้ความสำคัญต่อการดำเนินการด้านความปลอดภัยโดยเริ่มตั้งแต่ ระดับบุคคล ครอบครัว ชุมชน สังคมสร้างสิ่งแวดล้อมที่ปลอดภัย ทั้งเชิงกายภาพ-เทคโนโลยี-สังคม ชุมชน-การเมือง-การจัดการ**

**เพื่อให้การจัดการศึกษาของสถานศึกษาสังกัดองค์กรปกครองส่วนท้องถิ่น เป็นไปตามเจตนารมณ์และวัตถุประสงค์ของ พระราชบัญญัติการศึกษาแห่งชาติ ที่ว่าการจัดการศึกษาต้องเป็นไปเพื่อพัฒนาผู้เรียนให้เป็นคนที่ ดี สุข และเก่ง มีสุขภาพกายและสุขภาพจิตที่ดี มีชีวิตที่ปลอดภัย การบริหารความปลอดภัยจึงจำเป็นต้องมีการปรับตัวและการพัฒนาแนวทางการบริหารความเสี่ยงด้านความปลอดภัยแบบมีส่วนร่วมสถานศึกษาให้มีความสอดคล้องกับการเปลี่ยนแปลง ของสภาพแวดล้อมทางธรรมชาติ ความก้าวหน้าทางเทคโนโลยี และทางสังคม การเมืองและกระบวนการจัดการในปัจจุบัน**

**2. วัตถุประสงค์การวิจัย**

**2.1. เพื่อศึกษาปัญหาการบริหารความเสี่ยงด้านความปลอดภัยแบบมีส่วนร่วมในสถานศึกษาสังกัดองค์กรปกครองส่วนท้องถิ่นในเขตอำเภอหนองสองห้อง จังหวัดขอนแก่น**

**2.2. เพื่อศึกษาและพัฒนาแนวทางการบริหารความเสี่ยงด้านความปลอดภัยแบบมีส่วนร่วมสถานศึกษาสังกัดองค์กรปกครองส่วนท้องถิ่นในเขตอำเภอหนองสองห้อง จังหวัดขอนแก่น**

**3. กรอบแนวคิดในการวิจัย**

***การบริหารเสี่ยงด้านความปลอดภัย***

1 สภาพแวดล้อมทางกายภาพ 2 สภาพแวดล้อมทางสังคม

3 การบริการความปลอดภัย 4 สุขภาพอนามัยและสวัสดิศึกษา

**แนวทางการบริหารความเสี่ยงด้านการจัดการความปลอดภัยแบบมีส่วนร่วมของสถานศึกษาสังกัดองค์กรปกครองส่วนท้องถิ่นในเขตพื้นที่อำเภอหนองสองห้องจังหวัดขอนแก่น**

**ที่มีความเหมาะสม**

***การบริหารแบบมีส่วนร่วม***

- ความหมาย องค์ประกอบ และรูปแบบของการมีส่วนร่วม

- กระบวนการบริหารแบบมีส่วนร่วม

- เทคนิค กลยุทธ์ในการบริหารจัดกาแบบมีส่วนร่วมให้มีประสิทธิภาพ

**การบริหารแบบมีส่วนร่วม**

- ความหมาย องค์ประกอบ และรูปแบบของการมีส่วนร่วม

- กระบวนการบริหารแบบมีส่วนร่วม

- เทคนิค กลยุทธ์ในการบริหารจัดกาแบบมีส่วนร่วมให้มีประสิทธิภาพ

**การบริหารแบบมีส่วนร่วม**

- ความหมาย องค์ประกอบ และรูปแบบของการมีส่วนร่วม

- กระบวนการบริหารแบบมีส่วนร่วม

- เทคนิค กลยุทธ์ในการบริหารจัดกาแบบมีส่วนร่วมให้มีประสิทธิภาพ

**4. ประโยชน์ที่จะได้รับ**

**4.1 ทราบถึงปัญหาในการบริหารความเสี่ยงด้านความปลอดภัยในสถานศึกษาสังกัดองค์กรปกครองส่วนท้องถิ่นในเขตพื้นที่ อำเภอหนองสองห้อง จังหวัดขอนแก่น**

**4.2 พัฒนาแนวทางการบริหารความเสี่ยงด้านการจัดการความปลอดภัยแบบมีส่วนร่วมทั้งสถานศึกษาสังกัดองค์กรปกครองส่วนท้องถิ่นในเขตพื้นที่ อำเภอหนองสองห้อง จังหวัดขอนแก่น**

**4.3 คาดว่าจะได้รูปแบบ และกระบวนการส่งเสริมการมีส่วนร่วมในการ ระดมความคิด สร้างองค์ความรู้เรื่องความปลอดภัยที่เป็นวิทยาศาสตร์ เพื่อกำหนดแนวทางและสร้างกลไกการสื่อความรู้ที่ดีเพื่อให้ประชาชนได้รับรู้อย่างกว้างขวางเป็นรูปธรรม**

**5.วิธีการดำเนินการวิจัย**

**ผู้วิจัยใช้การวิจัยแบบผสมผสาน (Mixed Methodology Research) โดยศึกษาข้อมูลจาก กลุ่มประชากรโดยตรง ประกอบด้วย 1) ผู้บริหารองค์กรปกครองส่วนท้องถิ่น 2) ผู้บริหารสถานศึกษาหัวหน้าสถานศึกษา สังกัด อปท. 3) ครูและบุคลากรทางการศึกษา 4) คณะกรรมการสถานศึกษา 5) ตัวแทนผู้ปกครองนักเรียน จำนวน 125 คน และศึกษากับผู้ทรงคุณวุฒิ จำนวน 9 คน เครื่องมือที่ใช้ได้แก่ แบบสอบถาม เพื่อศึกษาปัญหาการบริหารความเสี่ยงด้านความปลอดภัยแบบมีส่วนร่วม นำข้อมูล มาทำการวิเคราะห์ทางสถิติพื้นฐาน โดยหาค่าเฉลี่ย ค่าเบี่ยงเบนมาตรฐาน แปลความและเรียงลำดับ โดยเลือกเอาข้อที่มีค่าระดับของปัญหามากที่สุด 3 ลำดับแรกมากำหนดเป็นประเด็นคำถามในการสัมภาษณ์ผู้ทรงคุณวุฒิ ที่ระบุคุณสมบัติและคัดเลือกแบบเจาะจง 9 คน ลักษณะคำถามเป็นการตั้งคำถามแบบปลายเปิด สถานที่ในการศึกษาวิจัย คือสถานศึกษาสังกัดองค์กรปกครองส่วนท้องถิ่นในเขตพื้นที่ อำเภอหนองสองห้อง จังหวัดขอนแก่น จำนวน 16 แห่ง ใช้เวลาทำการวิจัย (กรกฎาคม 2564 – ธันวาคม 2564)**

**ขั้นตอนและกระบวนการสร้างและตรวจสอบคุณภาพเครื่องมือวิจัย เริ่มจากศึกษาข้อมูลจากเอกสาร ทฤษฎีและงานวิจัยอื่นๆที่เกี่ยวข้อง กำหนดกรอบแนวคิดวัตถุประสงค์การวิจัย สร้างเครื่องมือ นำเครื่องมือไปให้ผู้เชี่ยวชาญจำนวน 3 ท่าน ตรวจสอบความสอดคล้องความตรงเชิงเนื้อหา (IOC) เลือกข้อที่มีค่า IOC 0.5 ขึ้นไปนำไปทดลองใช้ (Try out) กับประชากรอื่น เพื่อวิเคราะห์หาค่าความเชื่อมั่น จัดพิมพ์แบบสอบถามนำเพื่อนำไปใช้เก็บข้อมูลโดยแจกให้กับกลุ่มเป้าหมาย นำข้อมูลที่ได้มาวิเคราะห์ทางสถิติพื้นฐาน หาค่าเฉลี่ย ค่าเบี่ยงเบนมาตรฐาน แปลความและเรียงลำดับนำเอา 3 ลำดับแรกที่ได้ค่าสูงสุดในแต่ละด้านเป็นมาใช้กำหนดประเด็นคำถามในการสัมภาษณ์ ทำการสัมภาษณ์ทั้งแบบสัมภาษณ์โดยตรง และผ่านช่องทางอิเล็กทรอนิกส์ พร้อมทั้งบันทึกวิดีโอการสัมภาษณ์เอาไว้ หลังจากนั้นนำข้อมูลที่ได้จากมาแจกแจงความถี่วิเคราะห์และสังเคราะห์ข้อมูลพร้อมทำการสรุปผลวิจัยและอภิปรายผลการวิจัยที่ได้ในเชิงพรรณา**

**6. สรุปผลการวิจัย**

**6.1 ผลการวิเคราะห์ข้อมูลที่ได้จากแบบสอบถาม เพื่อศึกษาปัญหาการบริหารความเสี่ยงด้านความปลอดภัยแบบมีส่วนร่วมในสถานศึกษา พบสาระสำคัญดังนี้**

**6.1.1.ด้านสภาพแวดล้อมทางกายภาพ จากทำการศึกษาพบว่าปัญหาลำดับที่ 1 คือการสำรวจ ตรวจสอบ การจัดเก็บครุภัณฑ์ และการจัดทำข้อแนะนำข้อควรระวังในการใช้งานโดยมีค่าเฉลี่ยอยู่ที่ 0.99 ส่วนเบี่ยงเบนมาตรฐานอยู่ที่ 0.14 การแปลผลเท่ากับมากที่สุด ลำดับ 2 คือปัญหาการจัดฝึกอบรมให้ความรู้เกี่ยวกับวิธีการติที่ถูกต้องและการซักซ้อมแผนอพยพจากผู้เชี่ยวชาญ มีค่าเฉลี่ยอยู่ที่ 0.98 ส่วนเบี่ยงเบนมาตรฐานอยู่ที่ 0.09 การแปลผลเท่ากับมาก และในลำดับที่ 3 คือการตรวจสอบดูแลและบำรุงรักษาโครงสร้างอาคารเรียน อาคารประกอบ โดยมีค่าเฉลี่ยอยู่ที่ 0.96 ส่วนเบี่ยงเบนมาตรฐานอยู่ที่ 0.18 และการแปลผลเท่ากับมากที่สุด**

**6.1.2 ด้านสภาพแวดล้อมทางสังคม จากข้อมูลที่ได้ทำการศึกษาพบว่าปัญหา ลำดับที่ 1 คือการสร้างความร่วมมือระหว่างสถานศึกษา ผู้ปกครอง ชุมชน ส่งเสริมมีมาตรการตรวจสอบการเข้าออกของบุคคลภายนอก ค่าเฉลี่ยอยู่ที่ 4.99 ส่วนเบี่ยงเบนมาตรฐาน 0.14 การแปลผลเท่ากับมากที่สุด 2 คือการจัดกิจกรรมส่งเสริมพัฒนาการทางจิตใจของเด็กและการฝึกฝนให้เด็กรู้จักการใช้การเก็บรักษาเครื่องใช้ของตนเอง ค่าเฉลี่ย 4.98 ส่วนเบี่ยงเบนมาตรฐานอยู่ที 0.09 การแปลผลเท่ากับมาก และการฝึกอบรมเด็กให้รู้จักการเล่นที่ปลอดภัยปลูกฝังเด็กเรื่องการดูแลช่วยเหลือกัน อยู่ในลำดับที่ 3 มีค่าเฉลี่ย 4.96 ส่วนเบี่ยงเบนมาตรฐาน 0.18 การแปลผลเท่ากับมากที่สุด**

**6.1.3 ด้านการให้บริการด้านความปลอดภัย จากการศึกปัญหาการบริหารความเสี่ยงด้านความปลอดภัยแบบมีส่วนร่วมในสถานศึกษา ข้อมูลระดับปัญหาที่ได้ลำดับแรกคือการสร้างความร่วมมือระหว่างสถานศึกษา ผู้ปกครอง ชุมชน ในการจัดกิจกรรมที่ส่งเสริมพัฒนาจิตใจของเด็ก มีค่าเฉลี่ยอยู่ที่ 4.99 ส่วนเบี่ยงเบนมาตรฐานอยู่ที่ 0.14 การแปลผลเท่ากับมากที่สุด ลำดับที่ 2 คือการฝึกฝนให้เด็กรู้จักการใช้งาน การเก็บรักษาเครื่องใช้ของตนเองมีค่าเฉลี่ย 4.98 ส่วนเบี่ยงเบนมาตรฐาน 0.09 การแปลผลเท่ากับมาก ลำดับที่ 3 คือการฝึกอบรมเด็กให้รู้จักการเล่นที่ปลอดภัย 3 มีค่าเฉลี่ย 4.96 ส่วนเบี่ยงเบนมาตรฐาน 0.18 การแปลผลได้มากที่สุด**

**6.1.4 ด้านสุขอนามัยและสวัสดิศึกษา ลำดับที่ 1 คือการส่งเสริมให้ผู้ปกครองสามารถฝึกทักษะพื้นฐานด้านความปลอดภัย แก่เด็ก มีค่าเฉลี่ย ส่วนเบี่ยงเบนมาตรฐานอยู่ที่ 4.99 และ 0.14 การแปลผลเท่ากับมากที่สุด ลำดับที่ 2 คือการเชิญผู้เชี่ยวชาญและบุคลากรด้านสาธารณสุข มาฝึกอบรมและจัดกิจกรรมทางด้านความปลอดภัยและให้กับเด็ก ค่าเฉลี่ยอยู่ที่ 4.98 ส่วนเบี่ยงเบนมาตรฐานอยู่ที่ 0.09 การแปลผลเท่ากับมากที่สุดและลำดับที่ 3 คือการสอนเด็กเกี่ยวกับทักษะด้านความปลอดภัยเมื่ออยู่ในโรงเรียนและเมื่ออยู่ภายในบ้าน ค่าเฉลี่ยอยู่ที่ 4.96 ส่วนเบี่ยงเบนมาตรฐานอยู่ที่ 0.18 การแปลผลเท่ากับมากที่สุด**

**6.2 ผลการวิเคราะห์ข้อมูลที่ได้จากการสัมภาษณ์ พบสาระสำคัญดังนี้**

**6.2.1 ด้านสภาพแวดล้อมทางกายภาพ ในปัจจุบันนั้นการเปลี่ยนแปลงทางธรรมชาติส่งผลให้สภาพภูมิอากาศแปรปรวน ก่อให้เกิดภัยพิบัติทางธรรมชาติบ่อยครั้ง ทวีความรุนแรงสร้างความเสียหายมากขึ้นเรื่อยๆ การบริหารความปลอดภัยสถานศึกษาจำเป็นที่จะต้องมีการเตรียมความพร้อมในการดูแล สนับสนุน ให้คำแนะนำ รณรงค์ให้สังคมตระหนักถึงความสำคัญร่วมมือกันหรือการมีส่วนร่วม เพื่อสร้างแผนการบริหารจัดการด้านความปลอดภัยมีมาตรการและข้อปฎิบัติ เพื่อใช้เป็นแนวทางในการป้องไม่ให้เด็กต้องประสบปัญหาทางด้านร่างกาย จิตใจ หรือการสูญเสียใด ๆ ที่เป็นผลมาจากการได้รับอันตรายจากการเกิดอุบัติเหตุจากสภาพแวดล้อมทางกายภาพๆได้**

**6.2.2 ด้านสภาพแวดล้อมและปัจจัยทางสังคม จากสภาพของสังคมในปัจจุบัน ที่มีการพัฒนาและแข่งขันกันในเรื่องความก้าวหน้าทางเทคโนโลยี แต่ในด้านของคุณธรรมจริยธรรมกลับเสื่อมถอยลง การใช้ชีวิตของเด็ก เยาวชนในปัจจุบันอยู่ท่ามกลางสภาพแวดล้อมทางสังคมที่มีความเสี่ยงสูง ผู้คนในสังคมขาดคนที่มีความกล้าหาญทางคุณธรรมจริยธรรม ซึ่งต้องยอมรับว่ามีน้อยและหาได้ยากมากในสังคมบ้านเมืองเรายุคปัจจุบัน ดังนั้นการจัดการศึกษาในทุกระดับและทุกรูปแบบ ต้องจัดให้สอดคล้องกับการเปลี่ยนแปลงทางเศรษฐกิจและสังคมอีกทั้งคุ้มครองพัฒนาเด็กและเยาวชน สนับสนุนการให้การศึกษา ส่งเสริมความเสมอภาคการส่งเสริมให้เด็กมีความพร้อมสามารถปฏิบัติตัวในสภาพแวดล้อมของโรงเรียนอย่างปลอดภัย**

**6.2.3 ด้านการให้บริการด้านความปลอดภัย เพื่อพัฒนาการให้บริการด้านความปลอดภัยที่มีประสิทธิภาพเพื่อให้บรรลุตามวัตถุประสงค์ สถานศึกษาต้องดำเนินการให้ความรู้และจัดฝึกอบรม เรื่องทักษะด้านความปลอดภัยเป็นพื้นฐานให้เด็ก มีการฝึกซ้อมสถานการณ์ฉุกเฉินเป็นประจำ เพื่อที่เด็กจะมีการฝึกฝนทักษะและนำไปปรับใช้ในชีวิตประจำวัน รู้จักเอาตัวรอดเมื่อต้องเผชิญกับสถานการณ์อันตราย ฝึกให้เด็กกล้าที่จะแสดงออก ด้วยการบอกกล่าวหรือร้องตะโกนขอความช่วยเหลือ หลีกเลี่ยง วางตัว เล่าถึงปัญหาและสาเหตุด้านความปลอดภัยที่พบ และต้องรับฟังข้อคิดเห็น ข้อเสนอแนะ จากทุกฝ่าย ทุกภาคส่วนที่มีส่วนเกี่ยวข้องในสังคมมาปรับปรุงและพัฒนาแผนการจัดการความปลอดภัยให้เหมาะสมกับบริบทของสถานศึกษาในแต่ละแห่ง เพื่อสร้างมาตรฐานด้านความปลอดภัยที่มีคุณภาพให้กับสถานศึกษา โดยยึดหลักการบริหารจัดการแบบมีส่วนร่วมเป็นสำคัญ**

**6.2.4 ด้านสุขอนามัยและสวัสดิศึกษาควรส่งเสริมให้พ่อแม่ ครู ผู้ดูแลเด็กและบุคลากรทางสุขภาพอนามัยเรียนรู้ถึงสาเหตุและหาแนวทางป้องกันอุบัติเหตุ สามารถถ่ายทอดและฝึกฝนทักษะความปลอดภัยที่จำเป็นให้กับเด็กๆได้ ส่งเสริมและรณรงค์ให้สังคมตระหนักถึงความสำคัญเรื่อง ทักษะด้านความปลอดภัยพื้นฐานที่จำเป็นของเด็ก เพื่อไม่ให้เด็กต้องตกอยู่ในสภาวะความเสี่ยงทั้งทางด้านร่างกาย จิตใจ ป้องกันการสูญเสียใดๆ ปรับเปลี่ยนทัศนคติ ชี้ให้เห็นถึงความสำคัญจำเป็นที่เด็กเหล่านั้นต้องได้รับการฝึกทักษะเกี่ยวกับความปลอดภัยเริ่มไปตั้งแต่ระดับปฐมวัย จัดสภาพแวดล้อมรอบตัวเด็กให้เอื้อต่อการเรียนรู้ ในเรื่องสุขภาพอนามัยและความปลอดภัย บูรณาการผ่านกิจวัตรประจำวันที่เด็กปฏิบัติในโรงเรียน ส่งเสริมให้เด็กปฏิบัติตามพฤติกรรมความปลอดภัยขั้นพื้นฐานที่จำเป็นอยู่เสมอ เพื่อให้เด็กได้เจริญเติบโตพัฒนาการสมวัย สุขภาพแข็งแรงสมบูรณ์ มีทักษะเกี่ยวกับความปลอดภัยพื้นฐานที่จำเป็น สามารถดูแลตนเองให้ปลอดภัยในการใช้ชีวิตร่วมกับคนอื่นในสังคมอย่างมีความสุข**

**7. อภิปรายผลการวิจัย**

**ประเด็นสำคัญที่ผู้วิจัยนำมาอภิปรายมีดังนี้**

**ปัญหาของการบริหารความเสี่ยงด้านความปลอดภัยในสถานศึกษา ด้านสภาพแวดล้อมทางกายภาพ สถานศึกษาต้องมีการตรวจสอบดูแลและบำรุงรักษาโครงสร้างอาคารเรียน อาคารประกอบ การสำรวจ ตรวจสอบ การจัดเก็บครุภัณฑ์ และเตรียมความพร้อมเมื่อเกิดภัยพิบัติทางธรรมชาติ สอดคล้องกับวัตถุประสงค์ของโครงการโรงเรียนปลอดภัยในประเทศไทย Thai Safe School (โดยความร่วมมือระหว่างกระทรวงศึกษาธิการ มูลนิธิศุภนิมิตแห่งประเทศไทย) ในเรื่องการสร้างความรู้ให้แก่ ครู อาจารย์ และบุคลากรทางการศึกษาให้รู้ถึงความเสี่ยงภัยของตนโดยเฉพาะในพื้นที่ และสามารถวางมาตรการ วิธีการที่เหมาะสมตลอดจนสามารถดูแลผลกระทบเมื่อเกิดภัยพิบัติจากธรรมชาติ อดิศักดิ์ ดีปานธรรม(2562) สอดคล้องกับงานวิจัยเรื่อง การพัฒนารูปแบบการจัดการด้านมาตรการความปลอดภัยในสถานศึกษา ที่ได้สรุปการจัดการความปลอดภัยด้านสภาพแวดล้อมและปัจจัยทางสังคม ไว้ว่า เด็ก เยาวชนในปัจจุบันสภาพแวดล้อมทางสังคมมีความเสี่ยงสูง ดังนั้นการบริหารจัดการด้านความปลอดภัยในโรงเรียน ครู อาจารย์ รวมถึงผู้ปกครองในชุมชน ต้องให้ความสำคัญร่วมกันตรวจสอบและแก้ไขจุดเสี่ยง จุดอันตราย และกำหนดมาตรการในการดูแลความปลอดภัย สอดคล้องกับงานวิจัยของ ธเนศ เกษศิลป์ เรื่อง“การพัฒนาต้นแบบการจัดสภาพแวดล้อมร่วมกับชุมชน เพื่อลดความเสี่ยงการเกิดอาชญากรรมในพื้นที่สถานศึกษา.สถาบันพระปกเกล้า) 3.ในส่วนด้านการให้บริการด้านความปลอดภัย การฝึกอบรมเรื่องความปลอดภัยเป็นพื้นฐาน การฝึกซ้อมสถานการณ์ฉุกเฉินอย่างสม่ำเสมอ สถานศึกษาต้องมีแผนการรองรับคือ การจัดบุคลากรเพื่อดูแลในส่วนของการปฐมพยาบาลเบื้องต้นก่อนนำส่ง สถานพยาบาลกรณีมีเหตุไม่คาดฝันเกิดขึ้น**

**ผลการศึกษาการพัฒนาการพัฒนาแนวทางการบริหารความเสี่ยงด้านความปลอดภัยแบบมีส่วนร่วมของสถานศึกษาสังกัดองค์กรปกครองส่วนท้องถิ่นในเขตพื้นที่ อำเภอหนองสองห้อง จังหวัดขอนแก่นสอดคล้องกับทฤษฎีวัฒนธรรมความปลอดภัย ของรังสรรค์ ม่วงโสรส (2556) ที่ได้นำเอาพื้นฐานแนวความคิดของ Schein (1992) และทฤษฎีของ Guldenmund (2000) มาปรับใช้ในการสร้าง ทฤษฎีวัฒนธรรมความปลอดภัย ซึ่งสามารถนำมาปรับใช้ในการบริหารความเสี่ยงด้านความปลอดภัยแบบมีส่วนร่วมในสถานศึกษาได้เป็นอย่างดี เพื่อให้เกิดการพัฒนาการพัฒนาแนวทางการบริหารความเสี่ยงด้านความปลอดภัยแบบมีส่วนร่วมของสถานศึกษาที่มีประสิทธิภาพ และส่งเสริมให้เกิดกี่เรียนรู้ถึงสาเหตุและสามารถแนวทางป้องกันเหตุที่จะเกิดขึ้นได้ รวมถึงการเกิดการระดมความคิดของทุกภาคส่วนไม่ว่าจะเป็นผู้บริหาร ครู กรรมกาสถานศึกษา ผู้นำชุมชนและผู้เชี่ยวชาญด้านสาธารณสุขและความปลอดภัยร่วมกันสร้างองค์ความรู้ที่ตั้งอยู่บนพื้นฐานที่เป็นวิทยาศาสตร์ ในการสร้างเสริมทักษะความปลอดภัยและการป้องกันการบาดเจ็บในเด็ก เพื่อก่อให้เกิดการเชื่อมโยงของระบบข้อมูลที่มีอยู่เรื่องความปลอดภัยในเด็กที่มีอยู่และ เพื่อพัฒนาและสร้างระบบเตือนภัยด้านความปลอดภัยในเด็ก ทั้งในระดับชาติและท้องถิ่น สนับสนุนส่งเสริมและรณรงค์ให้สังคมตระหนักถึงความสำคัญในเรื่องความปลอดภัย มีการบูรณาการเรียนรู้และปรับเปลี่ยนฤติกรรมความปลอดภัยพื้นฐานที่จำเป็น ผ่านกิจวัตรประจำวันที่เด็กปฏิบัติเพื่อส่งให้เด็กเจริญเติบโตและมีพัฒนาการที่สมวัย สุขภาพแข็งแรงสมบูรณ์ พร้อมทั้งมีทักษะด้านความปลอดภัยพื้นฐานที่จำเป็น สามานรถดูแลตนเองให้ใช้ชีวิตร่วมกับผู้อื่นในสังคมได้อย่างปลอดภัย**

**8. ข้อเสนอแนะ**

**8.1 ข้อเสนอแนะในการทําวิจัยครั้งนี้**

**8.1.1 การบริหารจัดการความเสี่ยงด้านการจัดการความปลอดภัยในสถานศึกษาสังกัดองค์กรปกครองส่วนท้องถิ่น พ่อแม่ ครู ผู้ดูแลเด็กและบุคลากรทางสุขภาพอนามัยต้องเข้ามามีส่วนร่วมกระบวนการบริหารด้านการจัดการความปลอดภัยให้เป็นรูปธรรม**

**8.1.2 ร่วมกันสร้างองค์ความรู้ใหม่ๆโดยตั้งอยู่บนพื้นฐานความรู้ที่เป็นวิทยาศาสตร์ เรื่องการสร้างเสริมทักษะความปลอดภัยที่จำเป็นของเด็กและเพื่อป้องกันการบาดเจ็บในเด็ก ร่วมกันสร้างการเชื่อมโยงของระบบข้อมูลที่มีอยู่ในเรื่องความปลอดภัยของเด็กเพื่อพัฒนาระบบเตือนภัยด้านความปลอดภัยในเด็ก ทั้งในระดับชาติและระดับท้องถิ่น ที่สามารถใช้งานได้อย่างมีประสิทธิภาพ**

**8.1.3 มีระดมความคิดจากทุกภาคส่วนเพื่อ รวบรวมความคิดเห็นพร้อมทั้งข้อเสนอแนะในการปฏิบัติเพื่อร่วมกันในการกำหนดแนวทางการบริหารความเสี่ยงด้านความปลอดภัยในสถานศึกษาที่เกิดการมีส่วนร่วมกับองค์กรและหน่วยงานอื่นๆที่เกี่ยวข้อง และสร้างกลไกการสื่อสารความรู้ที่ดีเพื่อให้ประชาชนได้เกิดการรับรู้อย่างกว้างขวางและมีประสิทธิภาพ**

**8.2 ข้อเสนอแนะในการทําวิจัยครั้งต่อไป**

**8.2.1 ควรทำการวิจัยเพื่อพัฒนาตัวบ่งชี้และมาตรฐานความปลอดภัยขั้นต่ำที่เด็กทุกคนพึงได้รับจากสถานศึกษา**

**8.2.2 ควรทำการวิจัยเชิงปฏิบัติการเพื่อนำแผนการจัดการความปลอดภัย สู่การปฏิบัติอย่างจริงจังเพื่อสร้างความเข้มแข็งของชุมชน ในด้านการสร้างเสริมความปลอดภัยและป้องกันการบาดเจ็บในเด็กนักเรียน**

**8.2.3 ควรทำการวิจัยเพื่อพัฒนามาตรการป้องกันการบาดเจ็บในเด็กนั้นจะต้องดำเนินการไปตั้งแต่ ระดับบุคคล ครอบครัว ชุมชนและสังคมสร้างสิ่งแวดล้อมที่ปลอดภัยสำหรับเด็ก ทั้งเชิงกายภาพ-เทคโนโลยี-สังคม-การเมือง-การจัดการมีการส่งเสริมให้พ่อแม่ ครู ผู้ดูแลเด็กและบุคลากรทางสุขภาพอนามัยเข้ามามีส่วนร่วมในการพัฒนาแนวทางการจัดการความปลอดภัย**

**บรรณานุกรม**

**ณัชนันท์ ชีวานนท์ (2559). อุบัติเหตุในเด็ก: สถานการณ์และแนวทางการป้องกัน. วารสารคณะพยาบาลศาสตร์ มหาวิทยาลัยบูรพา, 24(3),1-12.**

**มัตติกา บุญมา, ศิวัช ลาวัลย์วดีกุล (2560). สภาพแวดล้อมและความปลอดภัยของอุปกรณ์ เครื่องเล่นสนามกลางแจ้งสำหรับเด็กก่อนวัยเรียน. วารสารวิชาการอุตสาหกรรมศึกษา, 11(2), 146-162.**

**สำนักงานเลขาธิการสภาการศึกษา (2560). แผนการศึกษาแห่งชาติ พ.ศ. 2560 - 2579.**

**กรุงเทพฯ: พริกหวาน กราฟฟิค.**

**อดิศร ดีปานธรรม (2561). การพัฒนารูปแบบการจัดการด้านความปลอดภัยแบบมีส่วนร่วมในสถานศึกษาสังกัด สำนักงานคณะกรรมการการศึกษาขั้นพื้นฐานวิทยานิพนธ์ปรัชญาดุษฎีบัญฑิต. มหาวิทยาลัยราชภัฎราชนครินทร์.**

**Arellano, & Martin. (2002). Understanding oganizational culture. London: Sage.**

**Bass, B.M., & Avolio, B.J. (1994). Transformational leadership development. Pola Alto,California: Consulting Psychologists Press.**

**krejcie, R. V. and Morgan, D. W. (1970). “Determining Sample Size for Research Activities," Educational and Psychological Measurement. 30 (3).**